text: Politi efterlyser vidne, der forhindrede voldtægt 
  11 november 2010 kl. 13.16
  En mand greb i går ind overfor en anden mand, der forsøgte voldtægt af en kvinde. Vidnets indgriben fik gerningsmanden til at flygte.
  I forbindelse med et voldtægtsforsøg onsdag den 10. november 2010 kl. ca. 18.30 ? 18.45 ved krydset Haraldsgade / Kronprinsensgade i Esbjerg efterlyser politiet et vidne, som tilsyneladende forhindrede at voldtægten blev gennemført. Da han så, hvad der var ved at ske, råbte han op og gerningsmanden løb sin vej.
  
  Politiet undrer sig 
  Efterforskningsleder Bent Thuesen, Syd- og Sønderjyllands Politi, undrer sig:
  - Vi taler jo her om at gerningsmanden har slået til på et sted, hvor der er megen trafik og ingen baggård ellelr lignende ligesom han har forøsgt at begå voldtægten på et tidspunkt, hvor han måtte forvente at blive forstyrret i sit forehavende.     
   
   
  
  Kvinden beskriver vidnet sådan her: 
  ? Mand,
  ? Ca. midt i 50rne
  ? Iført en sort jakke eller frakke
  ? Kom gående ad Haraldsgade, drejede ad Kronprinsensgade mod nord, hvor han ser kvinden.
  Desuden efterlyses et ca. 40-årigt ægtepar, der omkring kl. 18.30 gik ad Kronprinsensgade mod Strandbygade med en mindre hund.
  
  Gerningsmanden beskrives som: 
  ? Mand
  ? Ca. 20 år
  ? Ca. 180 cm høj
  ? Mørkhåret
  ? Dansk udseende
  Hvis andre mener at have oplysninger i sagen, bedes de også ringe til politiet i Esbjerg på telefon 1-1-4
  